CELEX: 32017D0038
Language: fi
Date: 2016-10-28 00:00:00
Title: Neuvoston päätös (EU) 2017/38, annettu 28 päivänä lokakuuta 2016, Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) väliaikaisesta soveltamisesta

14.1.2017   
            
            
               FI
            
            
               Euroopan unionin virallinen lehti
            
            
               L 11/1080
            
         NEUVOSTON PÄÄTÖS (EU) 2017/38,
   annettu 28 päivänä lokakuuta 2016,
   Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, 91 artiklan, 100 artiklan 2 kohdan, 153 artiklan 2 kohdan, 192 artiklan 1 kohdan sekä 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto valtuutti komission 24 päivänä huhtikuuta 2009 aloittamaan neuvottelut laaja-alaisen talous- ja kauppasopimuksen (CETA) tekemiseksi Kanadan kanssa.
            
         
               (2)
            
            
               Kanadan sekä Euroopan unionin ja sen jäsenvaltioiden välinen laaja-alainen talous- ja kauppasopimus (CETA) (1), jäljempänä ’sopimus’, allekirjoitettiin päätöksen (EU) 2017/37 (2) mukaisesti 30 päivänä lokakuuta 2016.
            
         
               (3)
            
            
               Sopimuksen 30.7 artiklan 3 kohdassa määrätään mahdollisuudesta sopimuksen väliaikaiseen soveltamiseen.
            
         
               (4)
            
            
               Unionin toimivaltaan kuuluvia osia sopimuksesta voidaan soveltaa väliaikaisesti, kunnes sen tekemistä varten tarvittavat menettelyt on saatettu päätökseen.
            
         
               (5)
            
            
               Euroopan unionin toiminnasta tehdyn sopimuksen 218 artiklan 7 kohdan mukaisesti on aiheellista, että neuvosto valtuuttaa komission hyväksymään sopimuksen liitteeseen 20-A tehtävät muutokset, jotka sopimuksen 26.1 artiklassa määrätty CETA-sekakomitea hyväksyy sopimuksen 20.22 artiklan mukaisesti maantieteellisiä merkintöjä käsittelevän CETA-komitean suosituksesta.
            
         
               (6)
            
            
               Sopimuksen 30.6 artiklan 1 kohdan mukaisesti sopimuksella ei luoda oikeuksia tai velvollisuuksia, joihin voidaan suoraan vedota unionin tai jäsenvaltioiden tuomioistuimissa,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni soveltaa Kanadan sekä Euroopan unionin ja sen jäsenvaltioiden välistä laaja-alaista talous- ja kauppasopimusta (CETA), jäljempänä ’sopimus’, väliaikaisesti sopimuksen 30.7 artiklan 3 kohdan mukaisesti, kunnes sen tekemistä varten tarvittavat menettelyt on saatettu päätökseen ja seuraavin edellytyksin:
   
               a)
            
            
               sopimuksen kahdeksatta lukua (Sijoitukset) sovelletaan väliaikaisesti ainoastaan seuraavien määräysten osalta ja ainoastaan siltä osin kuin on kyse suorista ulkomaisista investoinneista:
               
                           —
                        
                        
                           8.1–8.8 artikla,
                        
                     
                           —
                        
                        
                           8.13 artikla,
                        
                     
                           —
                        
                        
                           8.15 artikla, lukuun ottamatta sen 3 kohtaa, ja
                        
                     
                           —
                        
                        
                           8.16 artikla;
                        
                     
         
               b)
            
            
               sopimuksen kolmannentoista luvun (Rahoituspalvelut) seuraavia määräyksiä ei sovelleta väliaikaisesti siltä osin kuin ne koskevat arvopaperisijoituksia, sijoitusten suojaa tai sijoittajien ja valtioiden välisten sijoitusriitojen ratkaisemista:
               
                           —
                        
                        
                           13.2 artiklan 3 ja 4 kohta,
                        
                     
                           —
                        
                        
                           13.3 ja 13.4 artikla,
                        
                     
                           —
                        
                        
                           13.9 artikla, ja
                        
                     
                           —
                        
                        
                           13.21 artikla;
                        
                     
         
               c)
            
            
               sopimuksen seuraavia määräyksiä ei sovelleta väliaikaisesti:
               
                           —
                        
                        
                           20.12 artikla,
                        
                     
                           —
                        
                        
                           27.3 ja 27.4 artikla, siltä osin kuin näitä artikloja sovelletaan hallinnollisiin menettelyihin, uudelleentarkasteluun ja muutoksenhakuun jäsenvaltioiden tasolla,
                        
                     
                           —
                        
                        
                           28.7 artiklan 7 kohta;
                        
                     
         
               d)
            
            
               sopimuksen 22, 23 ja 24 luvun väliaikaisessa soveltamisessa noudatetaan unionin ja jäsenvaltioiden välistä toimivallanjakoa.
            
         2.   Väliaikaisen soveltamisen alkamispäivän määrittämiseksi neuvosto vahvistaa päivämäärän, johon mennessä sopimuksen 30.7 artiklan 3 kohdassa tarkoitettu ilmoitus lähetetään Kanadalle.
   3.   Neuvoston pääsihteeristö julkaisee Euroopan unionin virallisessa lehdessä päivämäärän, josta alkaen sopimusta sovelletaan väliaikaisesti.
   2 artikla
   Sopimuksen 20.22 artiklaa sovellettaessa komissio hyväksyy unionin puolesta CETA-sekakomitean päätöksillä sopimuksen liitteeseen 20-A tehtävät muutokset.
   Jos sopimuksen 20.19 artiklan 1 kohdan mukaisesti tehdyn maantieteellisten merkintöjen tarkastelun puitteissa esitetään vastalauseita ja asianomaiset osapuolet eivät pääse asiassa sopimukseen, komissio vahvistaa kantansa Euroopan parlamentin ja neuvoston asetuksen (EU) N:o 1151/2012 (3) 57 artiklan 2 kohdassa tarkoitetun menettelyn mukaisesti.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 28 päivänä lokakuuta 2016.
      
         
            Neuvoston puolesta
         
         
            Puheenjohtaja
         
         M. LAJČÁK
      
   
   
      (1)  Ks. tämän virallisen lehden s. 23.
   
      (2)  Neuvoston päätös (EU) 2017/37, annettu 28 päivänä lokakuuta 2016, Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) allekirjoittamisesta Euroopan unionin puolesta (ks. tämän virallisen lehden s. 1).
   
      (3)  Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).